Agora (elokuva)

Agora on vuonna 2009 ensi-iltansa saanut espanjalainen englanninkielinen historiallinen draamaelokuva. Sen ohjasi Alejandro Amenábar, joka myös käsikirjoitti sen yhdessä Mateo Gilin kanssa. Elokuvassa näyttelevät muiden muassa Rachel Weisz, Max Minghella ja Oscar Isaac. Elokuva perustuu filosofi Hypatia Aleksandrialaisen elämään.

Agora sai ensi-iltansa Cannesin elokuvajuhlilla Ranskassa 17. toukokuuta 2009.Agora, Cannesin elokuvajuhlat, viitattu 23.1.2023.

 Juoni 

Elokuvan tapahtumat sijoittuvat Aleksandrian kaupunkiin Aegyptuksen diokeesissa Rooman valtakunnassa 300-luvun ja 400-luvun vaihteessa. Kaupunkia repivät uskonnolliset konfliktit pakanoiden, kristittyjen ja juutalaisten välillä. Samaan aikaan filosofi ja matemaatikko Hypatia Aleksandrialainen opettaa nuoria ja tekee tutkimusta Serapeioninin temppelissä. Hänen orjansa Davos ja oppilaansa Orestes ihastuvat kumpikin häneen.

Kristityt pääsevät pian voitolle kamppailussa vallasta: He tuhoavat Serapeionin, kieltävät pakanallisten jumalien palvonnan ja karkottavat juutalaiset kaupungista. Davos liittyy kiihkeiden kristittyjen soturien joukkoon, ja myös prefektiksi noussut Orestes joutuu myötäilemään voimakasta kristillistä kansanliikettä. Lopulta kristityt tappavat Hypatian jumalankieltäjänä ja noitana. Ennen kuolemaansa hän ehtii kuitenkin selvittää totuuden Aurinkokunnasta: Vastoin Ptolemaioksen teoriaa Aurinko ei kierräkään Maata ympyränmuotoisella kiertoradalla, vaan Maa kiertää Aurinkoa elliptisellä radalla.

 Rooleissa 

 Vastaanotto 
Agora maksoi 70 miljoonaa dollaria, mutta tuotti maailmanlaajuisesti vain 39,5 miljoonan dollarin lipputulot.Agora, BoxOfficeMojo, viitattu 23.1.2023.

Agora voitti seitsemän Goya-palkintoa: paras alkuperäinen käsikirjoitus, paras tuotannonjohto, paras kuvaus, paras lavastus, paras puvustus, paras maskeeraus ja parhaat erikoistehosteet.Estos son los premios de losPremios Goya 2010, Premios Goya, viitattu 23.1.2023.

Helsingin Sanomien kriitikko Harri Römpötti kehui elokuvaa: "Amenábarin saavutus on, että hän ymmärtää kaikkia näkökulmia, vaikkei väistä tuomitsemasta syyllisimpiä. Ja kaikki on toteutettu upeasti."Harri Römpötti: Pimeyden voimat sivistyksen temppelissä, Helsingin Sanomat, 23.8.2010, viitattu 23.1.2023. Saman lehden kriitikko Leena Virtanen kritisoi kuitenkin myöhemmin Weiszin roolisuoritusta ja elokuvan suurta mittakaavaa.Leena Virtanen: Aleksandrian kirjaston tuho, Helsingin Sanomat, 1.3.2014, viitattu 23.1.2023. Rotten Tomatoes on kirjannut 95 Agoran arvostelua, joista 55 prosenttia on myönteisiä.Agora, Rotten Tomatoes, viitattu 23.1.2023.

 Lähteet 

luokka:Espanjalaiset historialliset elokuvat
luokka:Espanjalaiset draamaelokuvat
luokka:Vuoden 2009 espanjalaiset elokuvat
Luokka:Elokuvat uskonnoista